Atklāta konkursa 
[bookmark: _Hlk149835394]“Jorģa Zemitāna tilta pārbūve”
 ID Nr. CAIP 2024/07

Atbildes uz 31.05.2024. iesniegtajiem jautājumiem 

1.jautājums
Saskaņā ar būvprojekta specifikācijas S10.19. punktu “Pieturvietu paviljonu izbūve” pieturvietu paviljona konstrukcija precizējama pirms būvdarbu sākšanas ar Pasūtītāju. 
Lūdzam precizēt jauno pieturvietu paviljonu konstrukciju, lai visiem pretendentiem būtu vienādas iespējas novērtēt darba vienības cenu.

Atbilde:
Komisija skaidro, ka pieturvietas nojumes nodrošinās Pasūtītājs, bet būvuzņēmējam jāparedz pamatu izbūve un uzstādīšana.

2.jautājums:
Pasūtītāja izsniegtajos būvprojekta rasējumos atrodas rasējums “DARBA ORGANIZĒŠANAS PROJEKTA BŪVLAUKUMU SHĒMA” DOP-01 no 08.04.2024. Rasējumā DOP apzīmējumos (labajā malā) ir minēts, ka pārvada būvdarbi robežojas ar sabiedriskā transporta savienojumu punktu izbūvi dzelzceļa stacijās. Plānā ar gaiši brūnu iekrāsojumu ir atzīmētas zonas, kas pārklājas pārvada darbiem un sabiedriskā transporta savienojumu punktu izbūvei dzelzceļa stacijās:
2.1. Lūdzam precizēt, kā tiks organizēti pārvada pārbūves darbi vietās, kur tie pārklājas ar sabiedriskā transporta savienojumu punktu izbūvi dzelzceļa stacijās?
2.2. Lūdzam precizēt, ko nozīmē pie DOP apzīmējuma ierakstītais teksts “Pārvada būvprojekta būvdarbu zona, kas pieejama pēc līgumā noteiktā datuma”?
2.3. Pie dz/c stacijas Zemitāni pārvada darba apjomos iekļauto jauno kāpņu Nr.1 un Nr.2, un jauno liftu Nr.1 un Nr.2 izbūves zonā ir atzīmēta sabiedriskā transporta savienojumu punktu izbūves dzelzceļa stacijās zona ar jaunajiem eskalatoriem, kā arī uz dz/c peronu ir attēlota jaunu kāpņu izbūve. Lūdzam precizēt, kas veic eskalatoru un jaunu kāpņu uz dz/c peronu izbūvi, kā arī norādīt, kādā secībā notiek pārvada jauno kāpņu un liftu Nr.1 un Nr.2 dz/c stacijas pusē izbūve.

Atbilde:
Komisija lūdz skatīt Nolikuma pielikuma – “Tehniskā specifikācija” beigu daļā sadaļu – "SPECIĀLIE NOTEIKUMI”.

3.jautājums:
Saskaņā ar būvprojektu balstu podestu remontēšanai, laiduma siju balstīklu ieliekamo detaļu krāsošanai zem laiduma sijām paredzēts izvietot pagaidu turas. Saskaņā ar būvprojekta DOP daļu – slodzes uz turām precizējamas uzsākot būvdarbus, ņemot vērā būvuzņēmēja izstrādāto DVP. Lūdzam precizēt:
3.1 Kādu darbu paredzēts veikt ar pagaidu turu palīdzību? 
3.2. Vai ar turu palīdzību ir paredzēts veikt laiduma siju pacelšanu, lai piekļūtu sijas ieliekamajai detaļai virs balstīklas?
3.3. Vai ar turu palīdzību ir paredzēts nodrošināt laiduma sijas, ieliekamo detaļu (balstīklu balstīšanai) krāsošanas laikā? 
3.4. Lai visiem pretendentiem būtu vienādas iespējas novērtēt šo darbu izmaksas, lūdzam precizēt slodzi, kādu nepieciešams izturēt turām.

Atbilde:
Komisija skaidro, ka turu konstrukcijas pie balsta Nr.9 izvietotas, lai balstītu esošo konsoli jauna dzelzsbetona uzbetonējuma veikšanas laikā. 
Turu konstrukcijas pie balstiem Nr.1, 4, 7, 10, 13, 17, 21 nepieciešams izvietot, lai balstītu laiduma konstrukcijas sijas, kamēr tiek veikta siju balstījuma podestu bojātā betona nokalšana, tīrīšana ar smilšu strūklu un jaunu podestu izbūve vai esošo apbetonēšana (atkarīgs no podestu bojājumu pakāpes pēc to notīrīšanas ar smilšu strūklu), atbilstoši rasējumos norādītajam, tai skaitā balstīklu un ieliekamo detaļu krāsošanas laikā, ja būvuzņēmējs šos darbus veiks vienlaicīgi ar podestu apbetonēšanas darbiem atbilstoši iepriekš izstrādātajam DVP. Turām jāuzņem pārvada siju pašsvara slodzes, būvdarbu tehnoloģiskās slodzes, kas atradīsies virs izbūvētajām turām, kā arī daļēju autotransporta slodzi no transporta kustības uz pārvada, ja būvuzņēmējs neparedzēs remontējamo siju atdalīšanu no pārvada daļas, kas tiks turpināta ekspluatēt (šie darbi un secība atbilstoši katra būvuzņēmēja izstrādātajam DVP un materiāli-tehniskām iespējām). 
Ņemot vērā augstāk minēto, pretendentam, organizējot būvdarbus, gan zem, gan uz pārvada, kā arī organizējot šo darbu secību, būs atšķirīgas slodzes uz turām, līdz ar to turu konstrukciju un to nestspējas aprēķinu (slodzes uz turām) pretendents izstrādās, sagatavojot DVP. 

4.jautājums
Nolikuma 3.13. punkts nosaka, ka Pretendenta vai, ja pretendents ir Apvienība, tad vismaz viena Apvienības dalībnieka rīcībā jābūt būvdarbu vadītājam, kuram ir spēkā esošs būvprakses sertifikāts elektroietaišu (spriegums līdz 1 kv) izbūves vai pārbūves būvdarbu vadīšanā.
Lūdzam precizēt, vai par atbilstošu tiks uzskatīts būvdarbu vadītājs, kuram ir spēkā esošs būvprakses sertifikāts elektroietaišu (spriegums līdz 1 kv) izbūves būvdarbu vadīšanā, jo sertifikāta sfēra paredz tikai izbūves darbu vadīšanu un būvuzraudzību.

Atbilde
	Komisija skaidro, ka par atbilstošu tiks uzskatīts būvdarbu vadītājs, kuram ir spēkā esošs būvprakses sertifikāts elektroietaišu (spriegums līdz 1 kv) izbūves būvdarbu vadīšanā.

5.jautājums
[bookmark: _Hlk167705353]Nolikuma 3.14. punkts nosaka, ka Pretendenta vai, ja pretendents ir Apvienība, tad vismaz viena Apvienības dalībnieka rīcībā jābūt būvdarbu vadītājam, kuram ir spēkā esošs būvprakses sertifikāts elektroietaišu (spriegums no 1 līdz 35 kv) izbūves vai pārbūves būvdarbu vadīšanā. Lūdzam precizēt, vai par atbilstošu tiks uzskatīts būvdarbu vadītājs, kuram ir spēkā esošs būvprakses sertifikāts elektroietaišu (spriegums no 1 līdz 35 kv) izbūves būvdarbu vadīšanā, jo sertifikāta sfēra paredz tikai izbūves darbu vadīšanu un būvuzraudzību.

Atbilde
	Komisija skaidro, ka par atbilstošu tiks uzskatīts būvdarbu vadītājs, kuram ir spēkā esošs būvprakses sertifikāts elektroietaišu (spriegums no 1 līdz 35 kv) izbūves būvdarbu vadīšanā.

6.jautājums:
Lūdzam Pasūtītāju sniegt informāciju par ēku, kas atrodas tieši Zemitānu stacijā zem pārvada laiduma Nr. 7 – 8, tai skaitā:
6.1. Kādi pasākumi tiek plānoti ēkas aizsardzībai;
6.2. Kurā tāmes pozīcijā iekļaut augstāk minētās izmaksas par ēkas aizsardzību;
6.3. Vai šī ēka ir kultūras vai vēsturiskais piemineklis?

Atbilde:
Komisija skaidro, ka šī ēka tiešā veidā Jorģa Zemitāna pārbūves būvprojekta izbūves laikā netiek skarta, tāpēc būvuzņēmējam jāievērtē riski un pasākumi, kas veicami, lai ēka netiktu bojāta būvniecības laikā. Šīs izmaksas iekļaujamas citu būvdarbu izbūves vienības cenās un atsevišķi netiek izdalītas.


[bookmark: _Hlk168579486]7.jautājums:
Lūdzam sniegt informāciju par demontējamiem pamatiem zem pārvada laidumos Nr. 2-3 un Nr. 3-4, tai skaitā, pamata izmēri, betona marka, aptuveno stiegrojuma apjomu uz m3 u.tml.

Atbilde:
Komisija skaidro, ka demontējamais betona bloku apjoms norādīts darba daudzumu un izmaksu saraksta 1.Būvkonstrukcijas (BK) sadaļas 1.3.Esošo konstrukciju nojaukšana apakšsadaļas pozīcijā Nr.1.3.6. “Betona pamatu demontāža zem pārvada (laidums Nr.2-3 un 3-4)”. Informācija par betona klasi un stiegrojumu nav. Pretendentam ir iespēja šo objektu apsekot dabā un trūkstošo informāciju iegūt.

8.jautājums:
Ņemot vērā specifikācijas S4.3. punktu, par veidņu materiāliem, lūdzam Pasūtītāju skaidrot, kādām konstrukcijām plānots pielietot koka un kādām saplākšņa veidņus? Vēršam Pasūtītāja uzmanību uz to, ka visas esošās konstrukcijas ir izbūvētas, pielietojot tikai saplākšņa veidņus (apsekošanas laikā koka struktūra nav konstatēta uz esošajām betona virsmām).

Atbilde:
Komisija skaidro, ka atbilstoši būvprojektā norādītajam konstrukcijām atļauts pielietot:
· neēvelēti koka dēļi ar maksimālo platumu 100 mm;
· noapaļotām virsmām pielietojamo dēļu platumam jābūt < 60 mm;
· saplākšņu tipa veidņi.

9.jautājums:
Vai būvuzņēmējam būs iespēja organizēt darba laukumu zem pārvada laidumā Nr. 12-13 virs sliedēm, ņemot vērā, ka esošie sliežu ceļi beidzas tieši zem pārvada?

Atbilde:
Komisija skaidro, ka šādu būvlaukuma iekārtojumu var paredzēt, ja tas tiek saskaņots VAS “Latvijas dzelzceļš”.

10.jautājums:
Lūdzam Pasūtītāju skaidrot, kurās tāmes pozīcijās iekļaut izmaksas par:
10.1.  LDz “logu” noformēšanu;
10.2.  sliežu aizsardzības pasākumiem būvdarbu laikā;
10.3 . balasta tīrīšanu pēc būvdarbu pabeigšanas.

Atbilde:
Komisija skaidro, ka šīs pozīcijas iekļaujamas darbu daudzumu un izmaksu saraksta pozīcijā Nr.1.2.1. “Mobilizācija” un atsevišķi nav izdalītas.
